
ŽEMĖS ŪKIO IR KAIMO REIKALŲ SKYRIAUS 
VYRIAUSIOJO SPECIALISTO PAREIGYBĖS APRAŠYMAS

I SKYRIUS
PAREIGYBĖS CHARAKTERISTIKA 

1. Žemės ūkio ir kaimo reikalų skyriaus vyriausiasis specialistas (toliau – vyriausiasis specialistas) yra karjeros valstybės tarnautojas. 

II SKYRIUS
PASKIRTIS
2. Žemės ūkio ir kaimo reikalų skyriaus (toliau – Skyrius) vyriausiojo specialisto pareigybė reikalinga planuoti melioracijos darbus, kontroliuoti jų vykdymą.  
III SKYRIUS
VEIKLOS SRITIS
3. Šias pareigas einančio valstybės tarnautojo specialioji veiklos sritis – melioracijos statinių rekonstrukcijos, remonto bei priežiūros darbų organizavimas.  
IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. turėti aukštąjį universitetinį inžinerijos mokslų studijų krypčių grupės išsilavinimą;
4.2. būti susipažinusiam su Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais valstybės tarnybą bei melioracijos ir vandens statinių valdymą ir naudojimą;
4.3. mokėti valdyti, kaupti, sisteminti, apibendrinti informaciją ir rengti išvadas;
4.4. gebėti atlikti teisės aktų, reglamentuojančių valstybės tarnybą, vykdymo analizę, rengti vidaus tvarkomuosius dokumentus;
4.5. savarankiškai planuoti, organizuoti savo veiklą;
4.6. sklandžiai dėstyti mintis raštu ir žodžiu, žinoti raštvedybos ir teisės aktų rengimo taisykles, mokėti dirbti kompiuteriu MS Office programiniu paketu.

V SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:
5.1. rengia reikalingą techninę ir teisinę medžiagą  melioracijos darbų, statinių statybos, remonto ir eksploatacijos darbų vykdytojams atrinkti Lietuvos Respublikos viešųjų pirkimų įstatymo ir kitų teisės aktų nustatyta tvarka. Rengia užduotis melioracijos statinių renovacijai ir statybai, naudojant ES struktūrinių fondų lėšas; 
5.2. sudaro valstybei nuosavybės teise priklausančių melioracijos ir hidrotechninių statinių avarinių gedimų sąrašus;
5.3. renka ir analizuoja duomenis apie nusausintos žemės būklę savivaldybės teritorijoje, melioracijos statinių remontą, priežiūrą ir rekonstravimą. Rūpinasi statinių apsauga, apie daromus pažeidimus informuoja statinių valstybinę priežiūrą vykdančias valstybės institucijas. Sistemina surinktą informaciją ir teikia siūlymus dėl melioruotos žemės ir melioracijos statinių naudojimo ar nurašymo, rengia apskaitos pakeitimui reikalingą dokumentaciją, bendradarbiauja šiais klausimais su kitomis valstybės institucijomis;
5.4. pagal kompetenciją rengia savivaldybės tarybos sprendimų, mero potvarkių, administracijos direktoriaus įsakymų, raštų projektus savo veiklos srityje;
5.5. planuoja melioracijos darbus ir kontroliuoja jų vykdymą;
5.6. dalyvauja melioracijos ir hidrotechnikos statinių priėmimo naudoti komisijos darbe;
5.7. rengia melioracijos statinių rekonstravimo, remonto ir priežiūros darbų užduotis;
5.8. koordinuoja, o esant reikalui, atlieka melioracijos ir hidrotechninės statybos darbų techninę priežiūrą. Derina kitų žinybų projektinę dokumentaciją, kontroliuoja jų vykdomus darbus,  turinčius įtakos vandens režimui melioruotoje ir nemelioruotoje žemės ūkio paskirties žemėje;
5.9. atlieka melioracijos statinių  ir melioruotos žemės būklės patikrinimus po pavasario ir rudens potvynių, įvertina statinių techninę būklę, numato neatidėliotinas priemones jų geram funkcionavimui užtikrinti;
5.10. kiekvieną mėnesį kontroliuoja įvykdytų darbų apimtis ir kokybę, atliktus darbus priima nustatytos formos aktais;
5.11. nagrinėja gaunamus fizinių ir juridinių asmenų prašymus ir skundus, susijusius su melioracijos darbų organizavimu, statinių statyba, rekonstravimu, remontu, naudojimu bei priežiūra. Išduoda melioruotos žemės savininkams ar kitiems naudotojams statinių techninius dokumentus, 
žemėlapius, eksploatacijos taisykles ir privalomas sąlygas. Konsultuoja statinių priežiūros klausimais; 
5.12 MelGIS skaitmeninėje duomenų bazėje kaupia duomenis apie melioracijos statinių techninę būklę, duomenų bazės duomenis naudoja rengdamas perspektyvines melioracijos programas, planuodamas valstybinių ir privačių melioracijos statinių remontą ir rekonstravimą, rengdamas užduotis melioracijos statinių projektavimui;
5.13. GPS ir kitomis elektroninėmis matavimų priemonėmis nustato techniškai netvarkingų ir dar skaitmeninėje duomenų bazėje neužregistruotų melioracijos statinių koordinates (LKS-94 koordinačių sistema), melioruotus plotus, kuriuose neveikia drenažas, ribas;

5.15. išduoda fiziniams ir juridiniams asmenims technines sąlygas statiniams melioruotoje žemėje projektuoti bei kontroliuoja jų vykdomus darbus, siekdamas užtikrinti savivaldybei pavestų funkcijų vykdymą;
5.16. kontroliuoja, kaip juridiniai ir fiziniai asmenys prižiūri ir saugo jiems nuosavybės teise, nuomos, panaudos ar kitais pagrindais valdomoje melioruotoje žemėje esančius valstybei nuosavybės teise priklausančius ir savivaldybei patikėjimo teise perduotus naudoti statinius.
5.17. tikrina ir derina pateiktą topografinę dokumentaciją;
5.18. vykdo kitus Skyriaus vedėjo pavedimus.

VI SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus Skyriaus vedėjui.

